section_heading: Emigracija
paragraph_text: U postupcima izručivanja jugoslavenskih izbjeglica natrag u Jugoslaviji, kod Britanaca, je prevladavala oportunost, te iako nisu imali dvojbi o krivnji, posebno, izbjeglih ustaša, za sudjelovanje u počinjenju ratnih zločina, zbog političkih kalkulacija, ali i moguće obavještajne suradnje znali su odgađati izručenja. Baljkas je kao ratni gradonačelnik Dubrovnika, te kasniji ustaški stožernik u Jajcu i povjerenik u Bihaću bio svjestan svoje pozicije i kakva bi ga sudbina mogla dočekati ako bude izručen socijalističkoj Jugoslaviji, te se odlučio na bijeg iz britanske okupacijske zone u Austriji, te je uz pomoć i posredovanje Krunoslava Draganovića, iz luke Genove u Italiji 22. studenoga 1947. putničkim brodom Santa Rita stigao u luku Buenos Aires, u Argentini, gdje je kasnije vodio tvornicu tjestenine.